|  |  |
| --- | --- |
| Vārds | Skaidrojums |
| Ķerbele | Koka karote, stikla pūtēja palīgrīks, ar kura palīdzību tiek ieveltnēts karsts stikls uz stikla pūtēja pīpes, lai izveidotu sagatavi. |
| Ķerbelnieks | Stikla pūtēja palīgs, kas padod stikla pūtējam karsto stikla masu uz stikla pūtēja pīpes. |
| Stikla pūtēja pīpe | Metāla caurule ar dobju vidu. Stikla pūtēja galvenais instruments. Ar šī instrumenta palīdzību stikla pūtējs uzņem karsto stikla masu no krāsns un veido stikla izstrādājumu. Dobjais vidus vajadzīgs, lai pūstu karstā stiklā gaisu un stikls ieņemtu formu. |
| Verkštele | Izveidots paaugstinājums pie stikla krāsns, lai stikla pūtējs atrastos augstāk par formu un varētu izpūst stiklu formā. |
| Šihta | Izejmateriālu maisījums stiklam. Stikla masu iegūst šihtu uzkarsējot līdz 1400–1470℃, kad visi izejmateriāli sakūst viendabīgā stikla masā. |
| Svēdra | Viļņveida formas nospiedums stikla izstrādājumā, kuru var pamanīt, paceļot izstrādājumu pret gaismu. Skaitās brāķis. |
| Dzeguze | Stikla uzkarsēšanas krāsns. |